मामलपुरै दे लोक अज्ज इन्ने खुश ते नचदे त्रपदे इस करी लब्बा दे हे जे अज्ज मामल्ल चक्करवर्ती नरसिंह वर्मा इस नग्गरै च आवा दे न, ए घोषणा बी होई गेदी ही जे अट्ठ ब’रे पैह्लें जेड़ा पत्थऱ दियां मूरतां घड़ने दा कम्म ठप्प होई गेदा हा ओ अज्ज फी शुरु होआ करदा ऐ। चक्करवर्ती कन्ने उन्दी परम प्यारी धी कुन्दवी देवी बी आवा दी ऐ। ए ढंडोरा सुनदे गै लोक होर मते खुश होन लगी पे। उस उत्सवै इच इन्ना उत्साह् इस करी बी बदी गेया हा ते मते ऐन्तजाम बी चक्ररवर्ती हुन्दी अगुआई करियै गै होआ दे हे।